stanford-oval/wikipedia huggingface dataset:
שון מנדס
פילנתרופיה

בשנת 2014 השיקו מנדס והארגון "Do Something" את הקמפיין "Notes from Shawn" (בעברית: "פתקים משון"), בו עודדו מעריצים לכתוב פתקים חיוביים ולהשאיר אותם במקומות שונים. הקמפיין נמשך כשלוש שנים.
באוקטובר 2018 הוציא מנדס יחד עם המפיקה טדי גייגר גרסת כיסוי של השיר "Under Pressure" של להקת הרוק הבריטית קווין והמוזיקאי דייוויד בואי. הסינגל היה חלק מסדרת גרסאות כיסוי של שיריה של קווין, שיצאו לכבוד יציאת הסרט רפסודיה בוהמית. ההכנסות מהסינגל נתרמו ל"Mercury Phoenix Trust", ארגון שהקימו חברי להקת קווין לאחר מותו של פרדי מרקיורי, המסייע במלחמה נגד נגיף הHIV. מנהל הלהקה, ג'ים ביץ', הביע הכרת תודה למנדס וליוניברסל מיוזיק גרופ.
ב-20 באוקטובר 2018 הופיע מנדס יחד עם אמנים נוספים כמו חאליד, NF, מרשמלו, מייגן טריינור ואלה מאי בהוליווד בול, לוס אנג'לס, באירוע "We Can Survive". האירוע אורגן על מנת לגייס תרומות כדי לתמוך בנשים צעירות שאובחנו כחולות סרטן השד.
באוגוסט 2019 הודיע מנדס על הקמת "קרן שון מנדס" במטרה "לעורר ולהעצים את מעריציו של מנדס ובני הנוער של ימינו להביא לשינוי חיובי בעולם ולתמוך בנושאים שאכפת להם מהם." ב-8 בינואר 2020 הודיע מנדס שהוא והקרן יתרמו לשירותי הכבאות וההצלה באוסטרליה בעקבות גל השרפות באוסטרליה. ביולי 2020 התחייבה הקרן, בשיתוף עם הארגון "Global Citizen", לממן מלגות בשווי של רבע מיליון דולר.
חיים אישיים

הזמר-יוצר הקנדי ג'סטין ביבר היה אחד מהזמרים האהובים על שון מאז שהיה בן תשע. הוא ציין שאהב במיוחד את השיר "U Smile" ושביבר היווה עבורו מודל לחיקוי והשראה.
בין יולי 2019 לנובמבר 2021, היה בזוגיות עם הזמרת האמריקאית קמילה קביו. השניים אף יצרו יחדיו את השיר "Señorita". עם זאת, השניים הואשמו במספר כלי תקשורת שמערכת היחסים ביניהם הייתה למעשה תרגיל יח"צ.
מנדס מתגורר בבניין משותף בטורונטו, קנדה.
פילמוגרפיה

| קולנוע> שנה | קולנוע> שם | קולנוע> דמות | קולנוע> הערות |
| --- | --- | --- | --- |
| 2013 | שפיצים | ג'ייק הצעיר | דיבוב |
| 2020 | שון מנדס: פלאות | ללא | סרט תיעודי; נטפליקס |
| 2020 | שון מנדס בהופעה חיה | ללא | סרט הופעה; נטפליקס |
| 2022 | קרוקודיל לייל | קרוקודיל לייל | דיבוב |
טלוויזיה
| 2015 | Yo quisiera | עצמו | פרק אחד |
| 2016 | המאה | מקאלן | פרק אחד |
| 2016 | סאטרדיי נייט לייב | עצמו | פרק אחד |
| 2018 | Drop the Mic | עצמו | פרק אחד |
| 2019 | סאטרדיי נייט לייב | עצמו | פרק אחד |
דיסקוגרפיה > אלבומי אולפן

2015: Handwritten
2016: Illuminate
2018: Shawn Mendes
2020: Wonder
2024: Shawn
הופעות > סיבובי הופעות

2014-15: #ShawnsFirstHeadlines
Shawn Mendes World Tour :2016
2017: Illuminate World Tour
2019: Shawn Mendes: The Tour
הופעות > הופעות חימום

2014: Live on Tour (אוסטין מאהון) (מופעי אמריקה הצפונית)
2015: The 1989 World Tour (טיילור סוויפט) (מופעי אמריקה הצפונית)
פרסים ומועמדויות > הישגים נוספים

רשימת "25 בני הנוער המשפיעים ביותר" של מגזין טיים (2014)
רשימת "30 בני הנוער המשפיעים ביותר" של מגזין טיים (2015, 2016, 2017)
שדרת הכוכבים של קנדה (2015)
רשימת "30 Under 30" של מגזין פורבס (2016)
טיים 100 (2018)
רשימת "סלבריטי 100" של מגזין פורבס (2019 - מקום 98, 2020 - מקום 39)
רשימת "סמלי העשור" של iHeartRadio קנדה (2019)
יורי רטס

יורי רטס (באסטונית: Jüri Ratas; נולד ב-2 ביולי 1978) הוא פוליטיקאי אסטוני שכיהן כראש ממשלת אסטוניה ה-18 ומנהיגה של מפלגת המרכז בין השנים 2016–2021.
קריירה פוליטית

בין השנים 2005–2007, רטס היה ראש עיריית טאלין. לאחר סיום תפקידו, התמודד בבחירות הפרלמנטריות ב-2007 ונבחר לפרלמנט האסטוני, הריגיקוגו (Riigikogu).
מאז בחירתו לפרלמנט ועד שנת בחירתו לראשות הממשלה ב-2016, כיהן כסגן הנשיא של הפרלמנט. בשנת 2015 החל לשמש גם בתפקיד סגן הדובר של הפרלמנט.
ב-5 בנובמבר 2016 נבחר לתפקיד יושב הראש של מפלגת המרכז והחליף בתפקיד זה את אדגר סוויסאר, מייסד המפלגה, ראש ממשלת אסטוניה הראשון וראש עיריית טאלין בשנים 2001–2004 ו-2007–2015.
ב-9 בנובמבר 2016, לאחר התעלמות מקריאות להדחתו והפסדתו בהצעת אי-אמון, התפטר טאווי רייוואס מתפקיד ראש הממשלה. ב-23 בנובמבר, בעקבות שיתוף פעולה בין מפלגת המרכז, המפלגה הסוציאל-דמוקרטית ומפלגת המולדת, הוקמה קואליציה חדשה בראשותו של רטס והוא נבחר לראש ממשלת אסטוניה ה-18.
לאחר הבחירות הפרלמנטריות ב-2019, דחה את הצעתה של מפלגת הרפורמה (שזכתה ברוב הקולות) להקמת קואליציה חדשה. ב-17 באפריל ניתן לרטס המנדט להרכבת ממשלתו השנייה ורטס המשיך לכהן בקדנציה נוספת.
במהלך כהונתו נכנסה המדינה לגירעון, לאחר שנים רבות שהייתה בצמיחה. בעקבות זאת, נמתחה ביקורת מצד הנציבות האירופית והבנק המרכזי האסטוני.
רטס התפטר מתפקידו כראש ממשלה ב-13 בינואר 2021 לאחר שהתובע הכללי חשד במפלגת המרכז ב"מעורבות פלילית" בשערוריית השפעת מעורבות של איש העסקים הילר טדר. רטס הצהיר כי אין לו שום ידיעה על הפרשה לכאורה ולא ביצע כל עוול, אך התפטר על מנת לקחת אחריות פוליטית לשערורייה. הוא המשיך לכהן כראש ממשלה באופן זמני עד שהוקמה קואליציה חדשה ב-26 בינואר והוחלף על ידי קאיה קאלאס.
חיים אישיים

רטס נולד בטאלין. הוא בעל תואר ראשון במנהל עסקים ותואר שני במדעי הכלכלה מאוניברסיטת טאלין לטכנולוגיה, ובעל תואר ראשון למשפט מאוניברסיטת טרטו.
נשוי לקארין ואב לבת ושלושה בנים. אביו הוא הפוליטיקאי ריין רטס.
בנוסף לשפה האסטונית, רטס דובר אנגלית שוטפת ובעל שליטה בסיסית ברוסית, שוודית ופורטוגזית.
הערות שוליים

↑  ERR, 49th cabinet of Estonia sworn in under Prime Minister Jüri Ratas, ERR, ‏2016-11-23 (באנגלית)
↑  Mart Linnart | ERR, Keskpanka teeb majandustõusu ajal tekkinud riigieelarve puudujääk murelikuks, ERR, ‏2019-03-21 (באסטונית)
↑  Euroopa Komisjon: Eesti defitsiit on ebameeldiv üllatus, Äripäev (באנגלית)
↑  Silver Tambur, Estonia's prime minister Jüri Ratas resigns, Kaja Kallas asked to form the government, Estonian World, ‏13 בינואר 2021 (באנגלית בריטית)
↑  BNS, ERR News | ERR, Jüri Ratas resigns as prime minister following loan scandal, ERR, ‏13 בינואר 2021 (באנגלית)
↑  Kaja Kallas to become Estonia's first female prime minister, euronews, ‏24 בינואר 2021 (באנגלית)
↑  Prime Minister Jüri Ratas, Government of the Republic of Estonia (באנגלית)(הקישור אינו פעיל)
| ראשי ממשלת אסטוניה |
| --- | --- | --- |
| רפובליקת אסטוניה | אדגר סביסאר • טיט ויאחי • מארט לאר • אנדרס טאראנד •  מארט סימן • סים קאלאס • יוהאן פארטס • אנדרוס אנסיפ • טאווי רייוואס • יורי רטס • קאיה קאלאס • קריסטן מיחאל | דגל אסטוניה |
| --- | --- |
בקרת זהויות :  PLWABN: 9810680921605606  GND: 1120411025  VIAF: 3510148122896895200000   WorldCat (עם VIAF): 3510148122896895200000
Think like a machine

כריכת הספר "חשוב כמו מכונה"
Think like a machine (חשוב כמו מכונה) הוא ספרם המשותף השני של נעם מנלה וזאב זהר. הספר יצא בהוצאת הספרים Quality Chess בעריכת רב האמן רם סופר ורב האמן ג'ייקוב האגארד (אנ'). מנלה הוא חוקר רשתות דיגיטליות וחברתיות ובעל דרגת מועמד בכיר לאמן בשחמט; זהר הוא רואה חשבון, דירקטור בחברות ציבוריות ובעל דרגת מועמד לאמן בשחמט. זהו ספר השחמט השני שנכתב במשותף על ידי נעם מנלה וזאב זהר. בספר 102 משחקים ו-30 תרגילים. כל עמדה מוצגת בשני חלקים: חלק אנושי - מה חשב השחקן וחלק מחשבי: איך המחשב מנתח את העמדה. זה בכדי להראות את ההבדל בין שני סוגי ההתייחסות לעמדה. במונח "מכונה" מתכוונים המחברים למחשב שחמט.
פרס

הספר זכה בתחרות Yuri Averbakh/Isaac Boleslavsky Award שמארגנת פיד"ה על ספר השחמט הטוב ביותר שנכתב בשנת 2020 במקום השני.
בנימוקי השופטים נאמר בין היתר:
עם התקדמות טכנולוגיית המחשב, לבני אדם יש סיכוי לפתח את תהליך החשיבה שלהם על סמך חישובים מדויקים שמוצגים להם, כאשר החישובים מדגימים החלטות שלא היה עולה על דעתם לקבל. "חשוב כמו מכונה" בוחן מגבלות אנושיות ומציע אפיקים חדשים לחשיבה אנושית, בהשראת תוכנות מחשב. בעמדות שנלקחו כמעט אך ורק ממשחקים מתחרויות עכשויות, מציגים המחברים מסעים מפתיעים בעמדות שבני אדם מאוד מתקשים למצוא, לא בשל יכולת חישוביות אנושית נמוכה יותר, אלא בשל מגבלות מושגיות ותפיסתיות. בספר זה מנתחים ומסווגים את המהלכים ה"משוגעים" האלה. אם אתה רוצה להרחיב את דמיונך, הבנתך ואינטואיציית השחמט שלך, "חשוב כמו מכונה" הוא הספר בשבילך.
דוגמאות מהספר > אלכסיי שירוב - אולג ניקולנקו (מוסקבה, 1991)

בספרו "אש על הלוח" Fire on Board מנתח שירוב את המשחק בעמודים 75–78.
לפני כן נכתבו ההערות לכרך 53 של האינפורמטור
כדי לראות את המשחקים, יש לאפשר בדפדפן שלכם ג'אווהסקריפט.
[Event "URS-ch58"]
[Site "Moscow URS"]
[Date "1991.11.??"]
[EventDate "?"]
[Round "8"]
[Result "1-0"]
[White "Alexey Shirov"]
[Black "Oleg Vladimirovich Nikolenko"]
[ECO "C11"]
[WhiteElo "?"]
[BlackElo "?"]
[PlyCount "61"]
1.e4 e6 2.d4 d5 3.Nc3 Nf6 4.e5 Nfd7 5.Nce2 c5 6.c3 Nc6 7.f4 b5
8.a3 a5 9.Nf3 b4 10.axb4 cxb4 11.f5 exf5 12.Nf4 Nb6 13.Bb5 Bb7
14.e6 Bd6 15.exf7+ Kxf7 16.O-O Re8 17.Nxd5 Bxh2+ 18.Kxh2 Qxd5
19.c4 Nxc4 20.Ng5+ Kg6 21.Bxc4 Qxc4 22.Qf3 Rf8 23.Qg3 Qxf1
24.Ne6 Kf7 25.d5 Rg8 26.Qc7+ Kg6 27.dxc6 Bc8 28.Nf4+ Kf6
29.Qd6+ Kf7 30.Qd5+ Kf8 31.Be3 1-0
עמדת ניתוח לאחר המסעים : 22...פה7 23. מהז3 מה:ו1 24. פה4+ מו7 25. רח6. בזמן כתיבת ההערות לאינפורמטור שירוב היה משוכנע שעמדת הלבן טובה אך כאשר הכין את החומר לספרו "אש על הלוח" בדק שירוב את הניתוחים של עצמו בעזרת תוכנת שחמט פריץ4 (שנחשבת היום כחלשה מאוד). התוכנה מצאה מסע מפתיע שמביא לשוויון בעמדה. הקורא המתענין ימצא את המסע בהערת השוליים.
בספרם של נעם מנלה וזאב זהר "Think like a machine" מביאים המחברים דוגמה זו בעמוד 10 כדוגמה לעמדה שגם שחקנים מוכשרים ביותר לא מביאים בחשבון את המסע הנכון, כפי ששירוב עצמו, אחד השחקנים הטקטיים הטובים בעולם בתחילת שנות ה-90 לא בדק כלל משום שהמסע מנוגד לאינטואיציה האנושית.
תור השחור
עמדת ניתוח כפי שמציג שירוב לאחר המסע ה-25 של הלבן
דוגמאות מהספר > ג'פרי שיונג - סם שנקלנד 2018

כדי לראות את המשחקים, יש לאפשר בדפדפן שלכם ג'אווהסקריפט.
[Event "American Continental"]
[Site "Montevideo URU"]
[Date "2018.06.09"]
[EventDate "2018.06.01"]
[Round "10.2"]
[Result "0-1"]
[White "Jeffery Xiong"]
[Black "Samuel Shankland"]
[ECO "B90"]
[WhiteElo "2656"]
[BlackElo "2717"]
[PlyCount "82"]
[FirstMove "14l"]
1. e4 c5 2. Nf3 d6 3. d4 cxd4 4. Nxd4 Nf6 5. Nc3 a6 6. h3 g6
7. g4 Bg7 8. Be3 O-O 9. Qd2 b5 10. Bg2 Bb7 11. a3 Nbd7 12. g5
Nh5 13. Bf3 Ne5 14. Bxh5 gxh5 15. O-O-O Rc8 16. Kb1 Rxc3
17. Qxc3 Bxe4 18. f3 Nxf3 19. Rhf1 Qd7 20. Qb3 Ne5 21. Rf4 Bg6
22. Rdf1 e6 23. Rf6 Rc8 24. Bc1 Rc4 25. Qe3 Qa7 26. Nf5 Qxe3
27. Nxe3 Rh4 28. R6f4 Rxh3 29. a4 h6 30. axb5 axb5 31. Rb4 Nd3
32. cxd3 Bxd3+ 33. Ka2 Bxf1 34. Nxf1 Rh1 35. Rf4 hxg5 36. Rf2
Bd4 37. Be3 Rxf1 38. Bxd4 Rxf2 39. Bxf2 h4 40. Kb3 f5 41. Kb4
h3 0-1
בספרם של נעם מנלה וזאב זהר "Think like a machine" מביאים המחברים דוגמה זו בעמוד 38 כדוגמה לעמדה שגם שחקנים מהטובים בעולם לא מביאים בחשבון את המסע הנכון. המסע ששוחק במשחק הוא מסע טבעי - הכאת רץ - אך אילו שנקלנד היה בוחן חלופות אחרות היה יכול לאתר את החלופה החזקה שמובאת בהערת השוליים.
דוגמאות מהספר > חואו ייפאן - פביאנו קרואנה

כדי לראות את המשחקים, יש לאפשר בדפדפן שלכם ג'אווהסקריפט.
[Event "GRENKE Chess Classic"]
[Site "Baden-Baden GER"]
[Date "2018.04.06"]
[EventDate "2018.03.31"]
[Round "6.2"]
[Result "1/2-1/2"]
[FirstMove "64l"]
[White "Fabiano Caruana"]
[Black "Yifan Hou"]
[ECO "C42"]
[WhiteElo "2784"]
[BlackElo "2654"]
[PlyCount "196"]
1. e4 e5 2. Nf3 Nf6 3. Nxe5 d6 4. Nf3 Nxe4 5. Nc3 Nxc3 6. dxc3
Be7 7. Be3 O-O 8. Qd2 Nd7 9. O-O-O Nf6 10. h3 c5 11. Bf4 Be6
12. a3 d5 13. Ng5 Bd7 14. g4 Bc6 15. Bg2 Re8 16. Qd3 Bd6
17. Qg3 Bxf4+ 18. Qxf4 h6 19. Nf3 Qb8 20. Qxb8 Raxb8 21. Nd2
Re2 22. Rhf1 b6 23. Rde1 Rbe8 24. Rxe2 Rxe2 25. Kd1 Re6 26. f4
Kf8 27. Re1 Ke7 28. Rxe6+ Kxe6 29. Ke2 g5 30. fxg5 hxg5
31. Nf3 Ne4 32. Ke3 f6 33. Bf1 Nd6 34. Nd2 f5 35. gxf5+ Nxf5+
36. Kf2 Ke5 37. Nf3+ Kf4 38. Ne1 c4 39. Ng2+ Ke5 40. Be2 Ba4
41. Bd1 Be8 42. Bg4 Bg6 43. Be2 Nd6 44. Ne3 Ne4+ 45. Kf3 Nf6
46. Kf2 Bf7 47. Ng2 Be6 48. h4 Ne4+ 49. Kf3 Bh3 50. hxg5 Nxg5+
51. Kg3 Bxg2 52. Kxg2 Ne6 53. Kf2 Nc5 54. Bh5 Na4 55. Be8 Nxb2
56. Ke2 a6 57. Kd2 b5 58. Bh5 Na4 59. Bf7 Nc5 60. Kc1 Ne6
61. Kb2 Nf4 62. Be8 Ke4 63. Bc6 Ke3 64. Bb7 a5 65. Kc1 Ne2+
66. Kb2 Kd2 67. Bxd5 Nxc3 68. Bc6 Nd1+ 69. Kb1 Ne3 70. Be4 c3
71. Bh7 Nc4 72. Ka2 Ne5 73. Be4 Ke3 74. Bh7 Nc6 75. Bg6 Kd2
76. Be4 Nd4 77. Kb1 Kd1 78. Bd5 Nf5 79. Be4 Ne3 80. Bg6 Kd2
81. Bd3 Nc4 82. Ka2 Nb6 83. Kb1 Nc4 84. Ka2 a4 85. Bg6 Kc1
86. Bd3 Nd6 87. Ka1 Nb7 88. Ka2 Nc5 89. Bf5 Na6 90. Bg6 Kd2
91. Bh7 Nb8 92. Bd3 Nc6 93. Bxb5 Nd4 94. Bxa4 Nxc2 95. Kb3
Nd4+ 96. Kc4 Nc2 97. Kb3 Ne3 98. Kb4 c2 1/2-1/2
בספרם של נעם מנלה וזאב זהר "Think like a machine" מביאים המחברים דוגמה זו בעמוד 181 כדוגמה לעמדה שבה אלופת העולם לנשים לא העלתה על דעתה את החלופה ה"לא הגיונית" של ויתור על הרגלי המאוים בטור א'.
הערות שוליים

↑   ישראל שרנצל, ללמוד מהמכונה, באתר הארץ, 27 באוגוסט 2020
↑   ישראל שרנצל, ללמוד מהמכונה, באתר הארץ, 20 במאי 2021
↑  Noam Manella, Zeev Zohar, Think Like A Machine, 2012-01-01
↑  Think Like A Machine, www.newinchess.com
↑  https://www.qualitychess.co.uk/ Quality Chess UK Ltd
↑  נעם מנלה / האיגוד הישראלי לשחמט. כל המידע על תחרויות שחמט ליגות שחמט מועדוני שחמט בישראל, באתר www.chess.org.il
↑  דירקטוריון והנהלה, באתר שירותי בנק אוטמטיים בע"מ
↑  מודעה בדבר זימון אסיפה כללית מיוחדת של בעלי המניות של גמא ניהול וסליקה בע״מ ("החברה"), באתר www.gamaf.co.il
↑  The Life & Games of Vasily Smyslov by Terekhov wins the Yuri Averbakh/Isaac Boleslavsky Award, www.fide.com (באנגלית)
↑  Alexei Shirov, Fire On Board: Shirov's Best Games, 1997-05-01
↑  Aleksandar Matanovic, Sahovski Informator : Chess Informant 53, X 1991 - I 1992, 1992-01-01
↑  המסע שהתוכנה גילתה הוא 25...מהו4!! 26. ר:ו4 ר:ה4 27. רה5 צז8 והעמדה שקולה
↑  המסע שהתוכנה מצאה הוא 14...פג4. זה מסע הגיוני, שכן האיום על המלכה לא מאפשר לרץ להימלט מ-ח5. 15. מהה2 פ:ב2! זה מסע שהרבה יותר קשה לחשוב עליו. השחור הורס את מבנה הרגלים באגף המלכה ומאפשר להשתלט על האלכסון א1-ח8. בניתוח שנקלנד חשב רק על המסע 15...ז:ח5 ועקב 16. פו5 והאיומים על המלך השחור פסל את הרעיון. המשך הניתוח הוא 16. רז4 מהא5 17. מהד2 פג4 18. מהד3 צאג8 19. ר:ג8 צ:ג8 20. 0-0 פ:ה3 21. ו:ה3 צ:ג3 עם יתרון גדול.
↑  המסע 64...מד2! מתעלם מאיום הלבן להכות את הרגלי ב-א6. 65. ר:א6 פד3+ !! 66. מב1 (הלבן לא יכול לעצור את הרגלים השחורים לאחר הכאת הפרש 66. ג:ד3 ד4! 67. ג:ד4 ג3+) 66...פה1 67. ר:ב5 מ:ג3 68. רג6 ד4 69. רה4 מד2 ! 70. א4 פ:ג2! 71. ר:ג2 ד3 ואחד הרגלים השחורים יכתיר מלכה.
אסיד באת'

| --- | --- |
 מקום הקמה:  הומה 
 מוקד פעילות:  הומה, לואיזיאנה, ארצות הברית
 תקופת הפעילות:  1991 2024 – 1997
 סוגה:  סלאדג' מטאל
 www.acid-bath.com
 
אסיד באת' היא להקת סלאדג' מטאל אמריקאית מהעיר הומה בלואיזיאנה ופעלה בין השנים 1991 עד 1997 והתאחדה בשנת 2024. אסיד באת' שילבה דום מטאל עם השפעות רבות של הארדקור פאנק, דת' מטאל, דת'-דום, רוק גותי, בלוז רוק וגראנג'. בריאיון עם המגזין Pit Magazine, סולן הלהקה דאקס ריגס תיאר את סגנונה של הלהקה בתור "דת' רוק" (בהתייחסותו למוות כנושא כתיבה עיקרי בשירי הלהקה), כמו גם שילוב של דום מטאל כמאפיין בולט במוזיקה שלה.
ביוגרפיה

אסיד באת' הוקמה בשנת 1991 משילובן של שתי להקות, דארק קרניבל וגולגות'ה. הלהקה פעלה דרומית לניו אורלינס. דמו הלהקה, Hymns of the Needle Freak, הוקלט בשנת 1993. בעזרת דמו זה, קיבלה הלהקה חוזה הקלטות בחברת הקלטות עצמאית בשם Rotten Records. בשנת 1994, שחררה הלהקה את אלבומה הראשון, When the Kite String Pops. לאחר כשנתיים, שחררה הלהקה את אלבומה השני והאחרון, Paegan Terrorism Tactics. האלבומים לא זכו להצלחה רבה במיינסטרים, אך שניהם קיבלו שבחים רבים מסצנת האנדרגראונד. בשנת 2005, שוחרר אוסף שירי הדמו Demos: 1993-1996.
אחרי שני אלבומים, פעילות הלהקה הגיעה לקיצה ב-23 בינואר 1997 לאחר מותו הפתאומי של בסיסט הלהקה, אשר נהרג יחד עם שני הוריו על ידי נהג שיכור.
בשנת 2024 הודיעה הלהקה כי תתאחד בהרכב חלקי, כשעל התופים ינגן זק סימונס ועל הבס ינגן אלכס ברגרנון.
חברי הלהקה > ההרכב האחרון

סמי "פייר" דואט – גיטרה, קולות רקע
מייק סאנצ'ז – גיטרה, קולות רקע
ג'ימי קייל – תופים
דאקס ריגס – שירה
חברי הלהקה > חברים לשעבר

אודי פיטרה – גיטרת בס, קולות רקע (1991–1997)
ג'וזף פונטנות – גיטרת בס
טומי ויאטור – תופים, קלידים
צ'אד פירס - גיטרת בס
ג'רי בוסינלי - גיטרה מובילה
דיסקוגרפיה > אלבומים ואוספים

When the Kite String Pops (1994)
Paegan Terrorism Tactics (1996)
דיסקוגרפיה > דמואים

Wet Dreams of the Insane (Golgotha demo) (1991)
Screams of the Butterfly (1992)
Demo II (1993)
Hymns of the Needle Freak (1993)
Liquid Death Bootleg (1993)
Radio Edits 1 (1994)
Radio Edits 2 (1996)
Paegan Terrorism Tactics Outtakes (1996)
Demos: 1993-1996 (2005)
דיסקוגרפיה > וידאו

"Apocalyptic Sunshine Bootleg" (1994)
"Toubabo Koomi" (1994)
"Double Live Bootleg!" DVD (2002)
הערות שוליים

↑  "Modern hardcore music scene".
↑  Mahoney, Steve (March 30, 1995).
1 2  "Dax Riggs' Skeletal Circus • Acid Bath • In the Media". skeletalcircus.com. אורכב מ-המקור ב-2008-12-07.
↑  Hesher Keenan, Sammy Duet Comments on Acid Bath's Return, Names Other Members: "Yes, This Is Real", MetalSucks, ‏2024-10-16 (באנגלית)
| --- | --- |
בקרת זהויות :  ISNI: 0000 0004 6977 3036  MusicBrainz: 8b8b33a3-0a11-48b4-8f5a-aaa79f4282a8
אדמדמת אביבית

| --- | --- |
HHV-6, מהנגיפים מחוללי המחלה
HHV-6, מהנגיפים מחוללי המחלה
 תחום:  מחלות זיהומיות 
 גורם:  Human herpesvirus 6, Human herpesvirus 7 
 תסמינים:  חום, פריחה מקולופפולרית, פרכוס חום 
 קישורים ומאגרי מידע
 eMedicine:  803804 
 MeSH:  D005077
 סיווגים
 ICD-11:  1F01 
 
אדמדמת אביבית
אדמדמת אביבית (באנגלית: Roseola infantum או Exanthem Subitum) היא מחלה מידבקת הנגרמת מסוגים שונים של נגיפים. רוב ההידבקויות מתרחשות לפני גיל 3, רוב הילדים יחלו באדמדמת אביבית בגילאים 9–12 חודשים. המחלה מתבטאת בחום ובפריחה. החום יורד בדרך כלל כעבור 3–5 ימים. צבע הפריחה בדרך כלל ורוד והיא נמשכת פחות משלושה ימים. סיבוכי המחלה נדירים ביותר. המחלה שכיחה יותר בעונות האביב והקיץ ולכן נקראת אביבית.
הגורם למחלה הוא נגיף ההרפס 6 (HHV-6) או הרפס 7 (HHV-7) וההדבקה מתבצעת לרוב על ידי רוק. לעיתים תיתכן הדבקה דרך האם עוד במהלך ההיריון. האבחנה מתבססת על ידי הסימפטומים אך יכולה גם להתבצע דרך בדיקת דם. ייתכן מספר נמוך של כדוריות דם לבנות אצל החולים. הטיפול כולל טיפול סימפטומטי והורדת החום. המחלה עלולה לחזור אצל אלו הסובלים ממערכת חיסונית חלשה יותר ולגרום לבעיות בריאותיות נוספות.
המחלה תוארה לראשונה בשנת 1910.
תסמינים

אדמדמת אביבית תתרחש בדרך כלל אצל ילדים בגילאים שישה חודשים עד שנתיים. המחלה מתחילה מעליית חום גבוה (39–40 מעלות) במקרים נדירים ייתכנו פרכוסי חום. למרות העלייה החדה בטמפרטורת החום הילד עשוי להראות רגיל. לאחר מספר ימים כאשר החום שוכך, ונראה שהילד מתאושש מתחילה פריחה. הפריחה מתחיל בדרך כלל בפלג הגוף העליון (טורסו), מרכז מסת הגוף ורק לאחר מכן מתפשטת לאזורים כמו הידיים, הרגליים והצוואר. הפריחה אינה מגרדת ועשויה להמשך יום או יומיים. התפרחת מורכבת מנגעים קטנים שטוחים או מעט מורמים מעל פני העור בצבע ורוד. מנגד, ילדים הסובלים מחצבת בדרך כלל יראו חולים וסימפטומים של דלקת הלחמית, דלקת אף ושיעול. הפריחה שלהם עלולה להופיע על הפנים מספר ימים. במקרים מסוימים המחלה לא תלווה בפריחה כלל. בקרב שני שלישים מהחולים במחלה תופיע תפרת פפילרית בבסיס הענבל ובחך הרך ביום הרביעי למחלה. תסמינים נדירים הם שלשולים, נזלת ושיעול.
אחוז קטן מהילדים רוכשים את וירוס ה-HHV-6 יחד עם סימני המחלה. רק כ-30 אחוזים מהילדים יפתחו אדמדמת אביבית בשלב הזיהום הראשוני של הווירוס. אחרים עשויים להראות סימפטומים חמורים יותר כך שיהיה צורך לשלול קודם זיהומים חמורים אחרים כמו דלקת קרום המוח או חצבת. במקרים של פרכוסי חום ניתם לפנות לייעוץ רפואי לצורך ביטחון. עם זאת, פרכוסי חום אינם מסוכנים, אינם דורשים טיפול לרוב ואין להם השפעות שליליות לטווח הארוך אלא אם הם נמשכים למעלה מחמש דקות.
סיבוכים קשים נדירים ויקרו לרוב אצל ילדים להם מערכת חיסון חלשה יותר. הסיבוכים האפשריים כוללים דיכוי מח עצם, דלקת קרום המוח, דלקת בכבד ודחיית איברים מושתלים. בנוסף לכך הנגיף מתרבה גם ברקמת המוח בשלב המוקדם של המחלה ומסיבה זו ייתכנו גם סיבוכים נוירולוגיים.[דרוש מקור]
גורמים

אדמדמת אביבית נגרמת על ידי שני סוגים של נגיף ההרפס. הרפס 6 (HHV-6) והרפס 7 (HHV-7) המכונים לעיתים בשם אחד Roseolovirus. ישנן שתי גרסאות של (HHV-6) והן (HHV-6a) ו (HHV6-b). מחקרים בארצות הברית, אירופה, דובאי ויפן הראו כי אדמדמת אביבית נגרמת על ידי סוג הנגיף (HHV-6b). צורת הנגיף הזו מדביקה מעל 90% מהתינוקות עד גיל שנתיים. זמן דגירת המחלה הממוצע, מהחשיפה הראשונית לווירוס ועד להופעת סימפטומים, נע בין 5–15 ימים.[דרוש מקור]
המחלה אינה גורמת לזיהומי הרפס נוספים. ואינה גורמת לפצעי התקררות, או לזיהומים באיברי המין, שווירוסים מסוג הרפס סימפלקס עלולים לגרום.
טיפול

מרבית מקרי הזיהום מ (HHV-6) עוברים מעצמם. במקרה של התפתחות דלקת קרום המוח, גנציקלוביר עשוי להועיל. ניתן להקל על התסמינים באמצעות שתייה מרובה, אוורור החדר ובגדי הילד ושימוש בתרופות על בסיס פרצטמול.
לעיתים יינתן בשוגג טיפול אנטיביוטי מתוך חשד לדלקת אוזניים. (הסימפטומים עלולים להופיע בבדיקה הגופנית אך ללא חוסר השקט שמאפיין דלקת אוזניים). לאחר ירידת החום והופעת הפריחה תיתכן הבחנה שגויה של אלרגיה לאנטיביוטיקה.
לקריאה נוספת

Nelson Textbook of Pediatrics 18th edition p. 1380-2
Agut H, Bonnafous P, Gautheret-Dejean A. Laboratory and clinical aspects of human herpesvirus 6 infections. Clin. Microbiol. Rev. 2015 Apr;28(2):313-35
הערות שוליים

↑  המונח שנקבע על ידי האקדמיה ללשון הוא "אבבית פתאומית", ראו: אֲבָבִית פִּתְאוֹמִית במילון רפואה (תשנ"ט), באתר האקדמיה ללשון העברית
↑  אדמדמת וסוגים שונים של פריחה אצל ילדים, באתר www.clalit.co.il
1 2  אדמדמת אביבית - Roseola infantum – ויקירפואה, באתר www.wikirefua.org.il
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אברהם אלחדד

אין תמונה חופשית
הרב אברהם אלחדד (ג' באלול תש"א, 26 באוגוסט 1941 – י"ח בכסלו תשפ"ב, 22 בנובמבר 2021) שימש כראש מוסדות "אוצר התורה" במשך 50 שנה בעיר סרסל הסמוכה לפריז שבצרפת.
קורות חייו

נולד בעיר פאס שבמרוקו לאביו רבי יהודה ואימו ג'מילא אלחדד, בבחרותו למד בישיבת עץ חיים בעיר טנג'יר.
בשנת 1964 מונה לנהל את הישיבה התיכונית שבעיר טנג'יר.
בשנת 1965 נישא למדלן ויצמן, נצר למשפחת החיד"א, יחד קבעו את מגוריהם בעיר טנג'יר.
בשנת 1969 נקרא לעקור את מושבו לעיר סרסל הסמוכה לפריז שבצרפת שם ייסד את תלמוד התורה "תורת אמת" תחת רשת החינוך "אוצר התורה", במשך השנים הקים בעיר סרסל תיכון לבנות, וכן גני ילדים ומתיבתא, בהם חונכו אלפי תלמידים ברבות השנים.
הרב אברהם אלחדד היה פעיל גדול בקרב הקהילה לקרב את יהודי העיר לתורה ומצוות, ופעל רבות כדי שיהודי הקהילה ישלחו את ילדיהם לחינוך יהודי דבר שלא היה מוכר באותם ימים, כמו כן פעל להקים מבני דת, בתי כנסיות, מקוואות, ושיעורי תורה.
בשל מעמדו היה מקורב מאוד לאנשי ממשל רבים במדינת צרפת.
בשנת 2019 לאחר פעילות של 50 שנה בעיר סרסל עלה לישראל וקבע את מושבו בשכונת בית וגן בעיר ירושלים.
בנובמבר 2021 קיבל את מדליית "אביר החינוך" מממשלת צרפת על פועלו למען החינוך בעיר סרסל.
פטירתו

בנובמבר 2021 נסע הרב אלחדד למרוקו להשתטח על קברי הוריו, בדרכו חזרה אל הארץ נפל ונפצע, לאחר אשפוז בבית חולים מקומי בעיר טנג'יר במשך שבוע ימים (ביום י"ח כסלו תשפ"ב, 22 בנובמבר 2021) נפטר.
מלך מרוקו מוחמד השישי פעל לסייע למאמצי הצוות הרפואי לרפואתו ושלח את טובי הרופאים וציוד רפואי לבית החולים בו אושפז, כמו כן סייע בהטסת גופתו לקבורה בארץ ונידב לכך את מטוסו הפרטי.
הרב אלחדד נקבר בחלקת הרבנים בבית החיים של נציבי ישיבת פוניבז'.
רבותיו

הרב אלחדד היה מגדולי תלמידיו של ראש ישיבת עץ חיים הרב זושא וולטנער, וכן של הרב יששכר מאיר ראש ישיבת הנגב, וכן של הרב משה שלאס המכונה "החפץ חיים הקטן".
משפחתו

לרב אלחדד ולרעיתו ישנם בת אחת וארבעה בנים.
ביניהם הרב אריה יהודה אלחדד ראש ישיבת תורה ודעת בבני ברק (חתנו של הרב צבי פדידה), והרב שלמה אלחדד יו"ר ארגון דרשו בצרפת.
ספריו

שנה קודם פטירתו בשנת 2020 הוציא הרב אלחדד את סדרת הספרים "זכר חסדו" על התורה והמועדים המונה חמישה כרכים.
הערות שוליים

↑  אבל בצרפת: הגר"א אלחדד זצ"ל נפטר במרוקו, באתר בחדרי חרדים
↑  אמיר בוחבוט‏, "אין מעשה קדוש יותר": מלך מרוקו סייע באופן אישי לקבורת רב יהודי שמת בממלכה, באתר וואלה, 25 בנובמבר 2021
↑  Décès du Rav Avraham Elhaddad de Sarcelles - Enterrement retransmis en direct sur Torah-Box, Torah-Box
↑  קיימו וקיבלו עליהם ועל זרעם: לאור המהפכה בלימוד 'הדף היומי' בצרפת – 'דרשו' יקיים מעמדי סיום מסכת ברכות בפריז ובמרסיי, באתר דרשו, ‏2020-03-04
↑  זכר חסדו - על התורה, באתר י. בלוי ספרים